"Mə və́ bə̄lə́ naa mavə́ mə̄túnuŋa mə́ évə̂ ngǎŋ. Mə̌ mān kpân mətǐŋ máma aná. 15Asú tē hḿ mə̄ sɔ́ madzə́ŋ wā, nə́ mə́ zu tóban ai wa, ńdɔ̄ hḿ mə́ yén yǎ wā. 16Mə̌ man yǎ tǎ mim̀finga ênɔ̌ŋ dzáma ai miǹtiŋán bíyé, ai bəsandǎ yā Égîptɛn. 17Mə̌ man yǎ myǎm álabínda míra, aloɛ́s, ai kinamon ênɔ̌ŋ dzáma. 18Zǎg, bǐ tam sɔ́g ébōŋ a kələ kwí kíkídígi. Ḿkúbán miǹtag mí édǐŋ fūfulu. 19Amú ǹnóm wama a sə́ kig á ndá, a kə́ á dulu oyǎb. 20A kə́ ai m̀fə́g mɔ̄ní, a yi dúgan hə ai angúmā ngɔn.” 21A mǎn hḿ nyé bɔli ai ḿbəmbə ǹkɔ́bɔ̄ nyɔ́, ǎ ngadug nyé ai biwɔnɔŋɔ̌ yā bīyé bí ânyu bíé. 22Etíe etíé, nyé ǎ ngatoŋ nyé, anə́ é nyag yǎ yākə̄ ébá nyag. Ǹtindán nālá, akúd tē dí lákə̄ éndə̄gə́lə́ !